iraklixyz/georgian-wikipedia-cleaned huggingface dataset:
გაეროს უშიშროების საბჭოს რეზოლუცია 937

გაეროს უშიშროების საბჭოს რეზოლუცია 937 მიიღეს ერთხმად 1994 წლის 21 ივლისს, სადაც კიდევ ერთხელ დაადასტურეს წინა რეზოლუციები 849 (1993), 854 (1993), 858 (1993), 876 (1993), 881 (1993), 892 (1993), 896 (1994), 901 (1994), 906 (1994) და 934 (1994), საბჭომ გააფართოვა გაეროს დამკვირვებელთა მისია საქართველოში იმ მიზნით, რომ ჩართონ დსთ-ს წევრებიც, ასევე გადაავადეს მისიის მანდატი 1995 წლის 13 იანვრმდე.

საბჭომ, კიდევ ერთხელ დაადასტურა საქართველოს ტერიტორიული მთლიანობა და სუვერენიტეტი, ასევე დევნილების საკუთარ სახლებში დაბრუნებაც. საბჭომ, ასევე მიესალმა ცეცხლის შეწყვეტისა და ძალთა დაშორების შესახებ ხელშეკრულებას, რომელსაც ხელი მოაწერეს აფხაზურმა და ქართულმა მხარეებმა მოსკოვში, ასევე აღიარა სხვა შეთანხმებებიც. მნიშვნელოვანია, რომ მოლაპარაკებები გაგრძელდეს იმ დრომდე, სანამ მხარეები მიაღწევენ კონფლიქტის პოლიტიკურ მოგვარებამდე, რომელიც მისაღები იქნება ორივე მხარისთვის. დსთ-ს სამშვიდობო ძალების განლაგება დამოკიდებულია მხარეების თანხმობაზე. მხარეებს ასევე მოუწოდეს, რომ ისინი უზრუნველყონ დსთ-სა და გაეროს სამშვიდობო მისიის სრული გადაადგილების თავისუფლება.

საბჭომ, მხარეებს მოუწოდა დააჩქარონ მოლაპარაკებები, კონფლიქტის პოლიტიკური მოგვარების მხრით, გაეროს ეგიდით, რუსეთისა და ეუთოს მონაწილეობით. გენერალურ მდივან, ბუტროს ბუტროს-გალის, მიენიჭა უფლებამოსილება, რომ მას გაეზარდა -ის კონტინგენტი 136 სამხედროთი, ასევე გაეფართოვა მისიის მანდატი, რომელიც მოიცავს:

 ცეცხლის შეწყვეტისა და ძალთა დაშორების შესახებ შეთანხმების მონიტორინგი;
 დსთ-ს სამშვიდობო ძალების მონიტორინგი;
 ჯარისა და მძიმე შეიარაღების, უსაფრთხოების ზონის გარეთ დარჩენის უზრუნველყოფა;
 მძიმე შეიარაღების შენახვის მონიტორინგი;
 კოდორის ხეობჯდან ქართული ძალების გაყვანის მონიტორინგი;
 კოდორის ხეობის პატრულირება;
 ხელშეკრულებების დარღვევის ფაქტების გამოძიება;
 შეთანხმების განხორციელების შესახებ ანგარიში, ასევე დარღვევების შესახებ ანგარიში;
 ხელშეკრულების ორივე მხარესთან კონტაქტის შენარჩუნება, თანამშრომლობა დსთ-სთან, დევნილების უსაფრთხო დაბრუნება სახლებში.

გენერალურმა მდივანმა, ნებართვა აიღო სპეციალური ფონდის შექმნისთვის, რომელიც გათვლილი იყო, ჰუმანიტარული მხარდასაჭერისთვის, ასევე განაღმვისთვის. სამი თვის განმავლობაში, მდივანი ვალდებული იყო, საბჭოს მოახსენა განვითარებული მოვლენების შესახებ.

937-ე რეზოლუცია 14 ხმით მიიღეს. სხდომას რუანდის წარმომადგენლობა არ ესწრებოდა.
ფერმები ოვერთან ახლოს

ფერმები ოვერთან ახლოს — ჰოლანდიელი პოსტიმპრესიონისტი მხატვრის, ვინსენტ ვან გოგის ნახატი. შესრულებული 1890 წლის ივლისში, როდესაც ის ცხოვრობდა ოვერ-სიურ-უაზში, საფრანგეთში. ნახატი არის ორმაგი ოთხკუთხედი ტილოს მაგალითი, რომლებიც მან გამოიყენა თავის ბოლო პეიზაჟებში.
1890 წლის მაისში მან დატოვა სენ-რემი-დე-პროვანსის თავშესაფარი, რის შემდეგაც, სიცოცხლის უკანასკნელი თვეები ქალაქ ოვერ-სიურ-უაზში გაატარა, რომელიც პარიზის ჩრდილოეთით მდებარეობს. ოვერში ჩასვლის შემდეგ ვან გოგმა წერილი მიწერა თავის და, ვილს: „აქ არის ხავსიანი ჩალით დაფარული შესანიშნავი სახურავები, რომლებითაც მე აუცილებლად შევქმნი რამეს“. ნახატი დაუსრულებელია. ის ჰგავს ჩალით გადახურული სახლებს და კოტეჯებს, რომელიც მან დახატა ოვერში ჩასვლის შემდგომ. 1933 წელს ეს ნახატი ც. ფრანკ სთუპის მიერ გადაეცა ტეიტის მუზეუმს, ლონდონში, სადაც იგი დღემდე ინახება. ის შეიქმნა იმავე თვეს, როდესაც ვან გოგი გარდაიცვალა.
ასის-შატობრიანი

ასის-შატობრიანი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 440 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 33 025 ადამიანს შეადგენდა, მოსახლეობის სიმჭიდროვე 34,06 კმ²-ზე. ფართობი 969 587 კმ²-ია.
დიამანტი-დ’უესტი

დიამანტი-დ’უესტი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 571 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 5 027 ადამიანს შეადგენდა, მოსახლეობის სიმჭიდროვე 16,26 კმ²-ზე. ფართობი 309 110 კმ²-ია.
ენტრი-რიუს-დუ-უესტი

ენტრი-რიუს-დუ-უესტი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 230 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 3 926 ადამიანს შეადგენდა, მოსახლეობის სიმჭიდროვე 32,16 კმ²-ზე. ფართობი 122 071 კმ²-ია.
ფორმოზა-დუ-უესტი

ფორმოზა-დუ-უესტი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 587 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 7 541 ადამიანს შეადგენდა, მოსახლეობის სიმჭიდროვე 27,35 კმ²-ზე. ფართობი 275 712 კმ²-ია.
გუაირა (პარანა)

გუაირა — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 220 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 30 704 ადამიანს შეადგენდა, მოსახლეობის სიმჭიდროვე 54,78 კმ²-ზე. ფართობი 560 485 კმ²-ია.
ირასემა-დუ-უესტი

ირასემა-დუ-უესტი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 532 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 2 578 ადამიანს შეადგენდა, მოსახლეობის სიმჭიდროვე 31,62 კმ²-ზე. ფართობი 81 538 კმ²-ია.
ჟეზუიტასი (პარანა)

ჟეზუიტასი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 489 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 9 001 ადამიანს შეადგენდა, მოსახლეობის სიმჭიდროვე 36,37 კმ²-ზე. ფართობი 247 496 კმ²-ია.
მარეშალ-კანდიდუ-რონდონი

მარეშალ-კანდიდუ-რონდონი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 410 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 46 819 ადამიანს შეადგენდა, მოსახლეობის სიმჭიდროვე 62,59 კმ²-ზე. ფართობი 748 002 კმ²-ია.
მარიპა

მარიპა — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 402 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 5 684 ადამიანს შეადგენდა, მოსახლეობის სიმჭიდროვე 20,03 კმ²-ზე. ფართობი 283 793 კმ²-ია.
მერსედისი (პარანა)

მერსედისი — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 415 მეტრზე. მიეკუთვნება დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ ტოლედუს შემადგენლობაში.

2010 წლის მონაცემებით, მოსახლეობა 5 046 ადამიანს შეადგენდა, მოსახლეობის სიმჭიდროვე 25,12 კმ²-ზე. ფართობი 200 864 კმ²-ია.
მუსლიმთა საძმო

მუსილიმი ძმების საზოგადოება ; შემოკლებით - მუსლიმთა-საძმო — ტრადიციული სუნიტური ისლამური ორგანიზაცია, რომელიც დაარსებულია 1928 წელს ეგვიპტეში ისლამმცოდნის და სკოლის მასწავლებლის ჰასან ალ-ბანის მიერ. ორგანიზაციამ არაბულ სამყაროში მხარდამჭერები მოიპოვა და გავლენა მოახდინა სხვა ისეთ ისლამურ დაჯგუფებებზე როგორიცაა ჰამასი. ის ასევე მიჩნეულია ტერორისტული ორგანიზაციების მხარდამჭერად და შეყვანილია ტერორისტული ორგანიზაციების სიაში შემდეგი ქვეყნების მიერ: ბაჰრეინი, ეგვიპტე, რუსეთი, სირია, საუდის არაბეთი და არაბთა გაერთიანებული საამიროები.

მუსილიმი ძმების საზოგადოება თავის თავს მშვიდობიან, დემოკრატიულ ორგანიზაციად მიიჩნევს და მისი ლიდერი გმობს ძალადობას და ძალადობრივ აქტებს.

ლიდერებაი
დამაარსებეილი და პირველი ლიდერი: (1928–1949) ჰასან ალ-ბანა
მე-2: (1949–1972) ჰასან ალ-ჰუდაიბი
მე-3: (1972–1986) უმარ ალ-ტილმისანი
მე-4: (1986–1996) მუჰამად ჰამიდ აბუ ალ-ნასრი
მე-5: (1996–2002) მუსტაფა მაშჰური
მე-6: (2002–2004) მამუნ ალ-ჰუდაიბი
მე-7: (2004–2010) მოჰამედ მაჰდი აკეფი
მე-8: (16 იანვარი 2010 - დღემდე) მოჰამედ ბადი

ტერორისტულ ორგანიზაციად გამოცხადება
ქვემოთ მოცემული ქვეყნები მუსლიმთა-საძმოს ტერორისტულ ორგანიზაციად მიიჩნევენ:
გაეროს უშიშროების საბჭოს რეზოლუცია 971

გაეროს უშიშროების საბჭოს რეზოლუცია 971 მიიღეს ერთხმად 1995 წლის 12 იანვარს, სადაც კიდევ ერთხელ დაადასტურეს წინა რეზოლუციები 849 (1993), 854 (1993), 858 (1993), 876 (1993), 881 (1993), 892 (1993), 896 (1994), 901 (1994), 906 (1994) და 934 (1994), 937 (1994), საბჭომ გადაავადა გაეროს დამკვირვებელთა მისია საქართველოში , 1995 წლის 15 მაისამდე.

უშიშროების საბჭომ კიდევ ერთხელ დაადასტურა საქართველოს სუვერენიტეტი და ტერიტორიული მთლიანობა, და დევნილების უფლება სახლში დაბრუნებაზე, რომლის თაობაზეც შეთანხმებას ხელი მოეწერეს. მხარეებს მოუწოდეს, რომ ისინი არ მიიღონ რაიმე ცალმხრივი ქმედება, რომელიც ხელს შეუშლის პოლიტიკურ პროცესს. ყოვლისმომცველი სამშვიდობო შეთანხმების და დევნილების დაბრუნებისთვის არასაკმარისი პროგრესის გამო, საბჭომ მხარეებს მოუწოდა ითანამშრომლონ ამ მხრივ, განსაკუთრებით აფხაზეთის პოლიტიკური სტატუსზე. საბჭომ, კმაყოფილება გამოთქვა გაეროს მეთვალყურეთა მისიისა და დსთ-ს სამშვიდობო ძალების თანამშრომლობაზე.

მას შემდეგ, რაც საბჭომ გადაავადა გაეროს დამკვირვებელთა მისიის მანდატი 1995 წლის 15 მაისამდე, გენერალურ მდივანს, ბუტროს ბუტროს-გალის სთხოვეს მოხსენება გაეკეთა აფხაზეთსა და საქართველოში არსებულ ვითარებაზე, ამ რეზოლუციის მიღებიდან ორი თვის ვადაში. ორივე მხარეს, განსაკუთრებით აფხაზურ მხარეს, მოუწოდეს შეასრულონ თავიანთი ვალდებულებები, დაკავშირებული იძულებით გადაადგილებულ პირების სახლში დაბრუნებაზე. გენერალურ მდივანს სთხოვეს ითანამშრომლოს დსთ-ს სამშვიდობო ძალებთან, რათა უზრუნველყოს იძულებით გადაადგილებული პირების დაბრუნება სახლებში, ხოლო წევრ ქვეყნებს მოუწოდეს, შეიტანონ წვლილი ნებაყოფლობით ფონდში.
შავი კუნელი

შავი კუნელი — შავ კუნელს მას ნაყოფის გამო უწოდებენ. ეს 3-8 მეტრის სიმაღლის ხეა, თუმცა ხანდახან გვხვდება 12 მეტრიანიც, რომელსაც ეკლებით დაფარული ტოტები აქვს.

შავი კუნლის ფოთლები სხვადასხვა მოყვანილობისაა. საყვავილე ყლორტებზე განვითარებული ქვედა ფოთლები სამნაკვთიანია, ხოლო დანარჩენი ფრთისებრ დაყოფილია 5-7 ბლაგვ ან წაწვეტებულ ნაკვეთებად. უნაყოფო ყლორტების ფოთლები უფრო დიდი ზომისაა და უფრო ღრმად განკვეთილი.

ყვავილობას შავი კუნელი დაბლობებზე მაისში იწყებს, ხოლო მთებში — ივნისში. ძალიან ლამაზი სანახავია აყვავებული კუნელი.

შავი კუნელი საქართველოში ყველგან იზრდება, როგორც აღმოსავლეთ, ისე დასავლეთ საქართველოს ვაკისა და მთის ტყეებში შუა სარტყლამდე.

შავი კუნლის ნაყოფი იჭმება, ზოგან გამხმარ ნაყოფებს ფქვავენ, ურევენ პურის ფქვილში და ტკბილ კვერებს აცხობენ. ნორჩი ფოთლისაგან ჩაისებრი სასმელები მზადდება.

შავ კუნელს მერქანი მაგარი აქვს, მკვრივი, ადვილად მუშავდება და გამოდგება წვრილმანი ნივთების დასამზადებლად.
გაეროს უშიშროების საბჭოს რეზოლუცია 993

გაეროს უშიშროების საბჭოს რეზოლუცია 993 მიიღეს ერთხმად 1995 წლის 12 მაისს, მას შემდეგ, რაც კიდევ ერთხელ დაადასტურეს ყველა მიღებული რეზოლუცია საქართველოს შესახებ, კერძოდ, გაეროს უშიშროების საბჭოს რეზოლუცია 971 (1995). საბჭომ, ასევე განიხილა კონფლიქტის პოლიტიკური მოწესრიგების ძალისხმევა საქართველოსა და აფხაზეთს შორის, აგრეთვე გადაავადა გაეროს დამკვირვებელთა მისიის მანდატი საქართველოში, 1996 წლის 12 იანვრამდე.

უშიშროების საბჭომ ჩათვალა, რომ პოლიტიკური შეთანხმების განხრით არასაკმარისი პროგრესია. საბჭომ, მიესალმა საქართველოს ახალი კონტიტუციისთვის კონსულტაციებს. კიდევ ერთხელ დადასტურდა, რომ ყველა ლტოლვილს და იძულებით გადაადგილებულ პირს, აქვს უფლება დაბრუნდეს თავის საცხოვრებელ ადგილს, ასევე საბჭომ სინაული გამოხატა, რომ აფხაზეთის დე-ფაქტო ხელისუფლება აფერხებს ამ პრეცესს. ლტოლვილების დაბრუნება გალში, უნდა იყოს პირველი ნაბიჯი, რომელსაც მიესალმა საბჭომ. ორივე მხარეს მოუწოდეს დაიცვან საერთაშორისო ჰუმანიტარული სამართლის ნორმები. გარდა ამისა, აღიარეს, რომ ჰუმანიტარული დახმარების პროგრამა განიცდის დაფინანსების დეფიციტს. რეგიონში მოქმედებდა ცეცხლის შეწყვეტის რეჟიმი, რომელსაც ჩვეულებრივ იცავდნენ, თუმცა, გალში ჯერ კიდევ გრძელდებოდა მშვიდობიან მოქალაქეებზე თავდასხმები.

მას შემდეგ, რაც საბჭომ გადაავადა დამკვირვებელთა მისიის მანდატი 1996 წლის 12 იანვრამდე, საბჭომ კონფლიქტის მხარეებს მოუწოდა მოლაპარაკებებისკენ. იმავდროულად, აფხაზეთის ხელისუფლებსა უნდა უზრუნველყო, დაჩქარებული წესით, დევნილების დაბრუნება.
აციდოზი

აციდოზი ( – მჟავე) — ორგანიზმის ტუტე-მჟავური წონასწორობის დარღვევა ორგანიზმიდან ორგანული მჟავების არასრული გამოდევნისა და ჟანგვის შედეგად.
მიზეზები
ჩვეულებრივ ეს პროდუქტები სწრაფად იდევნება ორგანიზმიდან, მაგრამ ციებცხელებითი დაავადების, კუჭ-ნაწლავის ტრაქტის მოშლილობის, ორსულობისა და შიმშილობის დროს მათი გამოდევნა ფერხდება, რაც შარდში აცეტილძმარმჟავას და აცეტონის გაჩენას იწვევს, ხოლო შაქრიანი დიაბეტით დაავადებულებში შეიძლება კომაც განვითარდეს.

მკურნალობა
აციდოზის მკურნალობისათვის საჭიროა გამომწვევი მიზეზის ლიკვიდაცია. ებრძვიან სოდის ხსნარით, დიდი რაოდენობის სითხით. დიაბეტის დროს საჭიროა დარღვეული ნივთიერებათა ცვლის მოწესრიგება, ინსულინის მიღება და სხვა.
გაეროს უშიშროების საბჭოს რეზოლუცია 99

გაეროს უშიშროების საბჭოს რეზოლუცია 99 მიიღეს 1953 წლის 12 აგვისტოს. რეზოულუციამ აღნიშნა, რომ მოსამართლე სერგეი გოლუნსკმა, ჯანმრთელობის მდგომარეობის გაუარესების გამო, თანამდებობიდან გადადგომის შესახებ განაცხადა და გაეროს საერთაშორისო სასამართლოში არსებული ვაკანტური თანამდებობის დასაკავებლად, საბჭოს, არჩევნები გენერალური ასამბლეის მერვე სესიის მიმდინარეობისას უნდა გაემართა.

საბჭოს პრეზიდენტმა განაცხადა, რომ რეზოლუცია მიიღეს ყოველგვარი წინააღმდეგობების გარეშე.
გაეროს უშიშროების საბჭოს რეზოლუცია 1393

გაეროს უშიშროების საბჭოს რეზოლუცია 1393 მიიღეს ერთხმად 2002 წლის 31 იანვარს, მას შემდეგ, რაც კიდევ ერთხელ დაადასტურა, აფხაზეთისა და საქართველოს შესახებ მიღებული ყველა რეზოლუცია, კერძოდ, გაეროს უშიშროების საბჭოს რეზოლუცია 1364 (2001), საბჭომ გადაავადა გაეროს დამკვირვებელთა მისიის მანდატი საქართველოში, 2002 წლის 31 ივლისამდე.

რეზოლუცია
დაკვირვება
რეზოლუციის პრეამბულაში, საბჭომ ხაზი გაუსვა, რომ მიუღებელია მხარეებს შორის მოლაპარაკებებში პროგრესის არარსებობა. საბჭომ დაგმო გაეროს დამკვირვებელთა მისიის შვეულმფრენის ჩამოგდება 2001 წლის ოქტომბერში, რის შედეგადაც ცხრა ადამიანი დაიღუპა, ასევე სინანულით აღნიშნა ისიც, რომ დამნაშავეები თავდასხმაში ვერ იპოვეს.

გადაწყვეტილებები
უშიშროების საბჭომ მიესალმა სიტუაციის მოსაგვარებლად პოლიტიკური ძალისხმევას, კერძოდ, „უფლებამოსილებათა ძირითადი პრინციპების განაწილებას თბილისსა და სოხუმს შორის“, რომელიც ხელი უნდა შეეწყო მოლაპარაკებებში. რეზოლუციამ მოუწოდა აფხაზებს განიხილონ დოკუმენტის დეტალები, რომ მხარეებმა გადალახონ ორმხრივი უნდობლობა. 1994 წლის შეთანხმების, ცეცხლის შეწყვეტისა და ძალთა დაშორიშორების შესახებ, ყველა დარღვევა განიხილეს და დაგმეს. საბჭომ, ასევე მიესალმა კოდორის ხეობის სტატუსის შესახებ პროტოკოლს.

რეზოლუცია მოუწოდებს, ორივე მხარეს განაახლონ სამშვიდობო პროცესი, სინანულს გამოთქვამს ლტოლვილთა და იძულებით გადაადგილებულ პირთა დაბრუნების საკითხზე პროგრესის არარსებობის გამო, ასევე, კიდევ ერთხელ დაადასტურა, რომ დაუშვებელია კონფლიქტის გამო დემოგრაფიული ცვლილებები. რეზოლუციამ ასევე მოუწოდა ორივე მხარეს, დაადგინონ დამნაშავეები გაეროს მისიის ვერთმფრენის ჩამოგდებაში.

ბოლოს, საბჭომ გენერალურ მდივანს, კოფი ანანს დაავალა, საბჭოს რეგულარულად ინფორმაცია მიაწოდოს განვითარებულ მოვლენებთან დაკავშირებით.
გაეროს უშიშროების საბჭოს რეზოლუცია 304

გაეროს უშიშროების საბჭოს რეზოლუცია 304 მიიღეს 1971 წლის 8 დეკემბერს. უშიშროების საბჭომ განიხილა არაბთა გაერთიანებული საამიროების განცხადება გაეროში გაწევრიანების შესახებ და დადებითი რეკომენდაცია მისცა გენერალურ ასამბლეას არაბთა გაერთიანებული საამიროების გაწევრიანებასთან დაკავშირებით.

რეზოლუცია მიიღეს ერთხმად.
გაეროს უშიშროების საბჭოს რეზოლუცია 376

გაეროს უშიშროების საბჭოს რეზოლუცია 376 მიიღეს 1975 წლის 17 ოქტომბერს. უშიშროების საბჭომ განიხილა კომორის კუნძულების კავშირის განცხადება გაეროში გაწევრიანების შესახებ და დადებითი რეკომენდაცია მისცა გენერალურ ასამბლეას კომორის კუნძულების კავშირის გაწევრიანებასთან დაკავშირებით.

რეზოლუცია მიიღეს 14 ხმით. საფრანგეთმა ხმის მიცემისგან თავი შეიკავა.
გაეროს უშიშროების საბჭოს რეზოლუცია 1427

გაეროს უშიშროების საბჭოს რეზოლუცია 1427 მიიღეს ერთხმად 2002 წლის 29 ივლისს, მას შემდეგ, რაც კიდევ ერთხელ დაადასტურა, აფხაზეთისა და საქართველოს შესახებ მიღებული ყველა რეზოლუცია, კერძოდ, გაეროს უშიშროების საბჭოს რეზოლუცია 1393 (2001), საბჭომ გადაავადა გაეროს დამკვირვებელთა მისიის მანდატი საქართველოში, 2003 წლის 31 იანვრამდე.

რეზოლუცია
დაკვირვება
რეზოლუციის პრეამბულაში, საბჭომ ხაზი გაუსვა, რომ მიუღებელია მხარეებს შორის მოლაპარაკებებში პროგრესის არარსებობა. საბჭომ დაგმო გაეროს დამკვირვებელთა მისიის შვეულმფრენის ჩამოგდება 2001 წლის ოქტომბერში, რის შედეგადაც ცხრა ადამიანი დაიღუპა, ასევე სინანულით აღნიშნა ისიც, რომ დამნაშავეები თავდასხმაში ვერ იპოვეს. საბჭომ მიესალმა დსთ-ს სამშვიდობო ძალების მანდატის გადავადებას რეგიონში.

გადაწყვეტილებები
უშიშროების საბჭომ მიესალმა სიტუაციის მოსაგვარებლად პოლიტიკური ძალისხმევას, კერძოდ, „უფლებამოსილებათა ძირითადი პრინციპების განაწილებას თბილისსა და სოხუმს შორის“, რომელიც ხელი უნდა შეეწყო მოლაპარაკებებში. საბჭომ სინანული გამოთქვა, რომ აფხაზეთი უარს ამბობს დოკუმენტის დეტალების განხილვაზე, აგრეთვე მოუწოდა ორივე მხარეს გადალახონ თავიანთი ორმხრივი უნდობლობა. დაგმეს 1994 წლის შეთანხმება ცეცხლის შეწყვეტისა და ძალთა დაშორიშორების შესახებ, ყველა დარღვევა. საბჭომ, ასევე მიესალმა კოდორის ხეობაში დაძაბულობის კლებას და ორივე მხარის მიერ, 2002 წლის 2 აპრილს, პროტოკოლის ხელმოწერას.

რეზოლუცია მოუწოდებს ორივე მხარეს დაიწყონ სამშვიდობო პროცესი, მიაღწიონ პროგრესს ლტოლვილთა და იძულებით გადაადგილებულ პირთა სახლებში დაბრუნების საკითხზე და კიდევ ერთხელ დაადასტურა, კონფლიქტის შედეგად, დემოგრაფიული ცვლილებების დაუშვებლობა. საბჭომ, აფხაზეთის მხარეს მოუწოდა, ნება დაერთო ადგილობრივ მოსახლეობას, ქართულ ენაზე სწავლა.

საბჭომ კიდევ ერთხელ მოუწოდა ორივე მხარეს, მიიღონ ზომები და დააკავონ პასუხისმგებელი პირები, გაეროს მისიის შვეულმფრენის ჩამოგდებაში. ბოლოს, საბჭომ გენერალურ მდივანს, კოფი ანანს დაავალა, საბჭოს რეგულარულად ინფორმაცია მიაწოდოს განვითარებულ მოვლენებთან დაკავშირებით.
გაეროს უშიშროების საბჭოს რეზოლუცია 27

გაეროს უშიშროების საბჭოს რეზოლუცია 27 — რომელშიც უშიშროების საბჭომ ინდონეზიის ეროვნულ რევოლუციაში დაპირისპირებულ მხარეებს, ნიდერლანდებს და ინდონეზიის რესპუბლიკას მოუწოდა იარაღის დაწყობა და კონფლიქტის მშვიდობიანად მოგვარებისთვის ხელის შეწყობა მიიღეს 1947 წლის 1 აგვისტოს.
ხმის მიცემა ჩატარდა რეზოლუციის მხოლოდ სხვადასხვა ნაწილებზე.
სირიის არმია

სირიის არმია, ოფიციალურად: სირიის არაბული არმია — სირიის შეიარაღებული ძალების სახმელეთო ჯარები. ის სირიის სამხედრო შენაერთების ყველაზე დიდი ნაწილია და მასშია გაერთიანებული ცოცხალი ძალის დაახლოებით 80 %. სირიის არმიის ისტორია იწყება პირველი მსოფლიო ომის შემდეგ, როდესაც საფრანგეთმა მოიპოვა მანდატი რეგიონში და შექმნა ადგილობრივი შეიარაღებული ძალები. დაარსების ოფიციალურ თარიღად ითვლება 1945 წელი, როდესაც სირიამ მოიპოვა სრული დამოუკიდებლობა.

1946 წლიდან არმია მნიშვნელოვან როლს თამაშობდა სირიის პოლიტიკურ ცხოვრებაში, არმიის დახმარებით განხორციელდა 5 სამხედრო გადატრიალება. მათ შორის 1946 წელს მარტის სამხედრო გადატრიალება და ასევე: 1954, 1963, 1966, და 1970 წლებში. მონაწილეობდა ისრაელთან ოთხ ომში: 1948-ში, ექვსდღიან ომში 1967-ში, იომ-ქიფურის ომში 1973-ში და 1982-ში ლიბანში. მისი ჯავშნოსანი დივიზია ასევე გაგზავნილი იყო 1990–91 წლების სპარსეთის ყურის ომში, ასევე 1976-2005 წლებში სირიის მიერ ლიბანის ოკუპაციის დროს იყო მთავარი დასაყრდენი ძალა. ქვეყნის შიგნით მნიშვნელოვანი როლი ითამაშა 1979–82 წლების ისლამური აჯანყების ჩახშობაში და 2011 წლიდან ჩართულია სირიის სამოქალაქო ომში, რომელიც მისი არსეობის ისტორიაში ყველაზე გრძელვადიანი და ძალადობრივი ომია.

სამხედრო აღჭურვილობა 2011 წლის აპრილის მიხედვით
სირიის სამხედრო აღჭურვილობის უმეტესობა იყო საბჭოთა წარმოების.
≈9300 ბრონირებული საბრძოლო მანქანა:
≈4800 ძირითადი საბრძოლო ტანკი
≈4500 ქვეითთა საბრძოლო მანქანა და ჯავშანტრანსპორტიორი
≈3400 არტილერია:
1900+ ქვემეხი/ჰაუბიცა
≈1500 ჰაერსაწინააღმდეგო ქვემეხი
≈850 თვითმავალი საარტილერიო დანადგარი:
≈450 თვითმავალი ჰაუბიცა
≈400 თვითმავალი საზენიტო დანადგარი
2190+ ტანკსაწინააღმდეგო სარაკეტო დანადგარი
500 ზალპური ცეცხლის რეაქტიული სისტემა
84 ტაქტიკურ-ბალისტიკური რაკეტა
4235+ მიწა-ჰაერი ტიპის რაკეტა:
4000+ პორტატული საჰაერო თავდაცვის სისტემა
235 თვითმავალი საზენიტო დანადგარი
გაეროს უშიშროების საბჭოს რეზოლუცია 28

გაეროს უშიშროების საბჭოს რეზოლუცია 28 — 1947 წლის 6 აგვისტოს მიღებული რეზოლუცია, რომლის მიხედვითაც შექმნეს ქვეკომიტეტი, რომლის წევრიც ყველა წარმომადგენელი იქნებოდა. მათ უნდა ეცადათ საბერძნეთის საკითხის პრობლემის (იგულისხმება საბერძნეთის სამოქალაქო ომი) მოგვარებისთვის ახალი პროექტის შექმნა.

რეზოლუციას მხარი დაუჭირა ათმა წარმომადგენელმა; თავი შეიკავა საბჭოთა კავშირმა.
სირიული გირვანქა

სირიული გირვანქა, სირიული ლირა — სირიის ვალუტის ერთეული, გაცემული სირიის ცენტრალური ბანკის მიერ.

საინტერესო ფაქტები
სირიული 10 გირვანქის ფორმა იმდენად ემთხვევა 20 ნორვეგიულ კრონს, რომ სავაჭრო აპარატები, სათამაშო მანქანები და სხვა დანადგარები, რომლებიც ნორვეგიულ კრონს ღებულობენ, ტყუვდებიან. თუ ადამიანის თვალს შეუძლია განსხვავების აღქმა, მანქანები იმავე წონისა და ფორმის ხურდის გამო ამას ვერ ახერხებენ.
გაეროს უშიშროების საბჭოს რეზოლუცია 1462

გაეროს უშიშროების საბჭოს რეზოლუცია 1462 მიიღეს ერთხმად 2003 წლის 30 იანვარს, მას შემდეგ, რაც კიდევ ერთხელ დაადასტურა, აფხაზეთისა და საქართველოს შესახებ მიღებული ყველა რეზოლუცია, კერძოდ, გაეროს უშიშროების საბჭოს რეზოლუცია 1427 (2002), საბჭომ გადაავადა გაეროს დამკვირვებელთა მისიის მანდატი საქართველოში, 2003 წლის 31 ივლისამდე.

რეზოლუცია
დაკვირვება
რეზოლუციის პრეამბულაში, საბჭომ ხაზი გაუსვა, რომ მიუღებელია მხარეებს შორის მოლაპარაკებებში პროგრესის არარსებობა. საბჭომ დაგმო გაეროს დამკვირვებელთა მისიის შვეულმფრენის ჩამოგდება 2001 წლის ოქტომბერში, რის შედეგადაც ცხრა ადამიანი დაიღუპა, ასევე სინანულით აღნიშნა ისიც, რომ დამნაშავეები თავდასხმაში ვერ დადგენდა. საბჭომ მიესალმა დსთ-ს სამშვიდობო ძალების მანდატის გადავადებას რეგიონში.

გადაწყვეტილებები
უშიშროების საბჭომ მიესალმა სიტუაციის მოსაგვარებლად პოლიტიკური ძალისხმევას, კერძოდ, „უფლებამოსილებათა ძირითადი პრინციპების განაწილებას თბილისსა და სოხუმს შორის“, რომელიც ხელი უნდა შეეწყო მოლაპარაკებებში. რეზოლუციაში გამოხატულია სინანული, რომ არ არსებობს პროგრესი, რეგიონის პოლიტიკური სტატუსის შესახებ მოლაპარაკებებში, შემდგომ მოუწოდა ორივე მხარეს, გადალახონ ორმხრივი უნდობლობა. დაგმეს 1994 წლის შეთანხმება ცეცხლის შეწყვეტისა და ძალთა დაშორიშორების შესახებ, ყველა დარღვევა. საბჭომ, ასევე მიესალმა კოდორის ხეობაში დაძაბულობის კლებას და ორივე მხარის მიერ, 2002 წლის 2 აპრილს, პროტოკოლის ხელმოწერას.

რეზოლუცია მოუწოდებს ორივე მხარეს დაიწყონ სამშვიდობო პროცესი, მიაღწიონ პროგრესს ლტოლვილთა და იძულებით გადაადგილებულ პირთა სახლებში დაბრუნების საკითხზე და კიდევ ერთხელ დაადასტურა, კონფლიქტის შედეგად, დემოგრაფიული ცვლილებების დაუშვებლობა. საბჭომ, აფხაზეთის მხარეს მოუწოდა, ნება დაერთო ადგილობრივ მოსახლეობას, ქართულ ენაზე სწავლა.

საბჭომ კიდევ ერთხელ მოუწოდა ორივე მხარეს, მიიღონ ზომები და დააკავონ პასუხისმგებელი პირები, გაეროს მისიის შვეულმფრენის ჩამოგდებაში. ბოლოს, საბჭომ გენერალურ მდივანს, კოფი ანანს დაავალა, საბჭოს რეგულარულად ინფორმაცია მიაწოდოს განვითარებულ მოვლენებთან დაკავშირებით.
ბარბიტურატები

ბარბიტურატები — ცენტრალური ნერვული სისტემის დამთრგუნველი სამკურნალო ნივთიერებათა ჯგუფი; ძილის მომგვრელი, კრუნჩხვების საწინააღმდეგო და ნარკოტიკული მოქმედების პრეპარატები. განარჩევენ ხანგრძლივი (ბარბიტალი, ფენობარბიტალი, ბარბიტალ-ნატრიუმი), საშუალო (ციკლობარბიტალი, ბარბამილი, ეტამინალ-ნატრიუმი) და ხანმოკლე მოქმედების (ჰექობარბიტალი) ბარბიტურატებს. ბარბიტურატები შეჰყავთ კუნთებში, ვენაში (ძირითადად ნარკოზისათვის) ან სწორ ნაწლავში; შინაგანი ხმარებისათვის იყენებენ ფხვნილებს და ტაბლეტებს. ბარბიტურატები აძლიერებს ნარკოტიკული, საანესთეზიო და ტკივილგამაყუჩებელი საშუალებების მოქმედებას, მაგრამ მათი ხანგრძლივად მიღება შეიძლება მავნე ჩვევად იქცეს. ბარბიტურატები ზოგჯერ იწვევს ალერგიას ან პირუკუ რეაქციებს — მოუსვენრობას, აგზნებას და ა.შ.